JUMAL KÕNELEB
Tere ja tere tulemast vaatama saadet "Jumal kõneleb".
Usus käies võivad olukorrad olla mõnikord rasked.
Siis vajame tugevust ja järeleandmatust.
Mind isiklikult julgustab see, et isegi, kui mina tahaks alla anda,
ei anna Jumal alla.
Kord korra järel on Ta ka mind tõstnud ja tõstnud.
Sellest olen jälle saanud jõudu jätkata.
Täna tahame rääkida sellest, et ükski meist ei annaks alla.
Kui teame, milline on Jumala tahe, siis võitleme lõpuni välja.
Täna tahame uurida imelist inimeste hulka Piiblis,
kes on julgustanud mind mitmel korral. - Mind samuti.
Jonnakad kui eeslid,
järeleandmatud võitlejad.
Vahel võiks lausa öelda, et järeleandmatud hullud.
Need on sellised inimesed ja lood, mida mina vajan.
- Kas võtame esimese? Võtame.
Luuka evangeeliumi 5. peatükk.
Siin on juttu sellest, et paaril mehel oli haige sõber.
Ta oli halvatud.
Mehed olid kuulnud Jeesusest.
Neis süttise selline usk,
et nad võivad võtta oma sõbra ja viia ta Jeesuse juurde
ja Jeesus teeb ta terveks.
Luuka 5:17:
"Ja ühel päeval, kui Jeesus oli õpetamas,
istus seal ka varisere ja seadusetundjaid,
kes olid tulnud kõigist Galilea ja Juudamaa küladest
ja Jeruusalemmast.
Ja Issanda vägi oli Jeesuse peal haigete tervendamiseks."
Samamoodi nagu Issanda vägi toimib ka täna.
"Ja Issanda vägi oli Jeesuse peal haigete tervendamiseks."
See sõnum kehtib meie jaoks ka täna.
"Ja ennäe, mehed kandsid kanderaamiga inimest,
kes oli halvatud,
ja püüdsid teda sisse tuua ning asetada Jeesuse ette."
Nüüd tuleb hea koht - nad tulid majja, kus oli Jeesus.
Nad püüdsid läbi rahvahulga sisse pääseda.
Sõber lebas ilmselt kanderaamil ja nad ei pääsenud temaga sisse.
Ka meile võib tunduda, et soovime midagi,
aga sellest ei näi asja saavat ja vastuseisu on rohkesti.
Või kui teen eestpalveid mõne sõbra pärast, kes on haige,
olen täpselt nagu need sõbrad,
kes üha uuesti ja uuesti tõid oma sõbra
ja mu oma peas ning mõtetes on takistused,
mille tõttu tundub, et ma ei pääse läbi.
Mida ma siis teen? Kas annan siis alla?
Mida need sõbrad tegid?
"Ja kuna nad rahvahulga tõttu ei leidnud teed,
kuidas teda sisse tuua,
läksid nad üles katusele
ja lasksid ta koos kanderaamiga tellislaest läbi,
keset tuba otse Jeesuse ette."
Nad tegid katusesse augu.
Katusesse auk sisse ja sealt kanderaam alla.
Võime kujutleda seda pilti, kui Jeesus on majas sees
ning korraga kõik vaatavad üles, sest sealt pudeneb puitu ja õlgi.
Kõik imestavad, mis toimub, kui katusekive hakatakse lahti võtma.
Need mehed ei hoolinud sellest. Nad ei andnud alla.
Sõber tuli Jeesuse ette saada ja kasvõi vägisi.
Olgu siis kasvõi vägisi, kasvõi katust pealt kiskudes.
"Ja nende usku nähes ütles Jeesus:
Inimene, sinu patud on sulle andeks antud!”
Ja see lugu jätkub sellega, et mees tõusiski kanderaamilt.
Jeesus ütles talle: "Võta oma kanderaam ja mine koju!”
Sellest hetkest peale oli ta terve.
See on julgustav näide sellest, kuidas need sõbrad ei andnud alla.
Olukord näis võimatuna, aga sõber oli nii haige,
et tal oli kohe abi vaja.
Nii murdsid nad läbi takistuste.
Nad ei hoolinud sellest, mida teised mõtlesid.
Nad ei hoolinud sellest, et lõhuvad kellegi majakatuse ära.
Neil oli vaja jõuda Jeesuseni ja panna sõber Tema jalge ette,
et ta saaks abi.
See julgustab meid.
Kuna nad ei andnud alla, said nad selle, mida nad tahtsid.
Nende sõber sai terveks, sest nad ei andnud alla.
Nad ei andnud alla.
Me võime minu meelest mõelda, et me elu on nagu see maja.
Olen terve elu ehitanud oma mõtete ja kogemuste kaudu
sellise Joy mõttemaja või mõttekonstruktsiooni elu kohta
ja selle kohta, kuidas elu käib.
Need mõttemallid põhinevad sellel, mida on silmaga näha.
Sellel, kuidas asjad maailmas on ja käivad.
Need asjad ongi nii,
aga nüüd kolib Jeesus mu majja elama.
Midagi uut toimub.
Jeesus kolib mu majja
ja toob enesega kaasa kogu taevariigi.
Kõik selle, mida Ta omab ja selle, kes Ta on ja mida esindab.
Kõik selle, milles Ta elab. Taevariik on nüüd minu sees.
Aga mina pean sellele kuidagi ligi pääsema.
Mul on miljon mõtet selle kohta, miks see ei või olla tõde
ja miks see ei õnnestu ning miks seda veel näha pole.
On erinevaid selliseid mõtteid ja just neist tuleb mul läbi murda.
Ma teen seda nii, et ei anna järele.
Otsin selle kohta Piiblist ja loen selle kohta.
Mõtisklen näiteks
tervenemise kohta käivate kirjakohtade üle.
Ma ei anna järele
ja murran oma mõtteehitiste katustest läbi.
Murran Jeesuse juurde tervisesse ega anna järele.
Tean, et mitmed, kes on hakanud palvetama haigete eest,
on kogenud, et keegi ei tervene.
Võibolla oled ka sina seda kogenud
ja sa annad lihtsalt alla.
Paljud teavad näiteks Todd Whitei, kes on tervendusjutlustaja.
Ta käib mööda maailma.
Ta oli palvetanud tuhandete inimeste eest
enne, kui nägi esimest tervenemist.
Aga ta muudkui jätkas ja jätkas.
Ta jätkas ja täna tervenevad ta palvete peale kõik.
On imeline, et kui me ei anna alla, siis Jumal ilmutab ennast.
Kui me ei anna alla, siis me võidame.
Asi pole selles, et Jumal oleks meie vastu
või venitaks asjade käiku.
Ka selles loos, kui mehed murdsid läbi katuse,
imetles Jeesus nende usku.
Ta ei küsinud: "Miks te nii teete?"
ega öelnud, et nüüd pole selleks aega.
See on keegi teine, kes on vastu. Hingevaenlane paneb meile vastu.
Jumal on meie poolt.
Kui me ei anna alla, siis me võidame.
Kas võtame teise näite?
Teine julgustav näide järeleandmatu usu kohta
leidub Markuse evangeeliumis.
Siin räägitakse veritõbisest naisest.
Kui kellegil oli veritõbi või verejooks tänapäevases mõistes,
siis selline inimene ei tohtinud olla inimeste keskel.
Ta pidi olema eemal.
Aga see naine oli otsustanud leida abi.
Ta oli kuulnud Jeesusest
ja kindlasti sellest, mida Jeesus oli teinud
ja ta oli otsustanud otsida abi.
Markuse 5:24: "Ja Jeesus läks temaga.
Ja suur rahvahulk käis temaga kaasas ning tungles ta ümber."
Siin räägitakse siis veel Jeesusest. Rahvahulk tungles Tema ümber.
"Ja üks naine, kes oli olnud kaksteist aastat veritõves
ning palju saanud kannatada arstide käes
ja ära kulutanud kõik, mis tal oli, ega olnud saanud mingit abi,
vaid pigem oli ta tõbi läinud halvemaks..."
Ta oli kannatanud mitmete arstide käes
ja võimalik, et teda oli opereeritud.
Võime vaid ette kujutada, kui valus see tollel ajal oli.
Ta oli kulutanud ära kogu oma vara, aga polnud ikka mingit abi saanud.
Vastupidi, asi oli läinud hullemaks.
Tal ei olnud enam lootust. - Selline võib olla täna sinugi olukord.
"Olles kuulnud lugusid Jeesusest,
läks rahvahulga seas ta selja taha ja puudutas tema kuube,
sest ta ütles: Kui ma saaksin tema kuubegi puudutada,
siis ma paraneksin!”
Ja kohe kuivas ta vereläte
ja ta tundis oma ihus, et ta oli paranenud sellest hädast."
Oli see vast julge naine!
Esmalt läks ta rahva sekka, kuigi poleks tohtinud seda teha.
Ta läks Jeesuse poole ja pane tähele - ta tuli selja tagant.
Ta isegi ei küsinud Jeesuseslt, kas ta tohib tulla.
Ta läks salaja selja tagant, sest ta oli otsustanud,
et kui saab puudutada Jeesuse kuube, saab ta ka terveks.
Ta läks salamisi selja tagant ja võttis selle võidmise endale.
Ta tegi seda usu kaudu ja sai terveks.
"Ja Jeesus, tundes endamisi, et vägi oli temast välja läinud,
pööras kohe rahvahulga seas ümber ja küsis: Kes puudutas mu rõivaid?”
Nüüd jäi ta vahele!
Ta polnud ju luba küsinud, et terveks saada.
Ta ei oodanud Jumala tahte täitumist.
Kas ta tegi valesti?
"Aga naine, kes teadis, mis talle oli sündinud,
tuli kartes ja värisedes
ning langes Jeesuse ette ja rääkis talle kogu tõe.
Jeesus lausus aga talle: Tütar, sinu usk on su päästnud,
mine rahuga ja ole terve oma vaevast!”
Siin polnud asi selles, et ta oleks pidanud ootama
ja uurima, mis on Jumala tahtmine.
Ta läks julgelt uskudes,
sest ta oli kuulnud, mida Jeesus on teinud.
Ta läks uskudes, et sama kuulub ka talle.
Ta läks ja võttis selle tervenemise enesele
ja Jeesus ei sõidelnud teda, vaid hoopis vastupidi.
Naine kartis, et Jeesus sõitleb teda, sest ta läks ega küsinud isegi luba.
Ta läks rahvahulga keskele, kus ta poleks tohtinud isegi olla.
Ta tunnistas selle kõik üles.
Aga Jeesus ütles talle: "Armas tütar,
sinu usk on sind teinud terveks. Mine rahuga."
Me näeme Jumala suhtumist.
Ta julgustab meid,
kui haarame usus kinni Ta lubadustest.
Ta innustub sellest ja rõõmustub selle üle,
kui keegi usub sellesse,
mida Ta on juba meie kõigi heaks teinud.
Ta on juba kandnud ära me patud.
Tema vermete läbi oleme me juba terved
ja kui me haarame kinni nendest tõotustest,
siis Jumal rõõmustab ja on rõõmus meie usu üle.
Meil on õigus võtta see enesele, mis meie jaoks on juba valmistatud.
See on meie jaoks avatud ja meil on õigus see omale võtta.
Jeesus ei surnud ilma asjata.
Nii nagu andestus kuulub meile, kuulub ka tervenemine meile.
Ja ka toimetulek kuulub meile ning õnnistus kuulub meile.
Jumal rõõmustab, kui usume sellesse.
Matteuse 15:22 on vägev lugu - veel julgemast naisest.
"Ja vaata, üks neist paigust pärit Kaanani naine tuli ja hüüdis:
Issand, Taaveti Poeg, halasta minu peale!"
See oli paganrahva Kaanani naine.
"Taaveti Poeg, halasta mu peale! Kuri vaim vaevab mu tütart hirmsasti.”
Ent Jeesus ei vastanud talle sõnagi."
Jeesus ei vastanud talle.
"Ja ta jüngrid astusid ta juurde ja palusid teda:
Saada ta minema, sest ta kisendab meie taga!”
Siin on esimene tähelepanek - Jeesus isegi ei vastanud talle.
Sul võib olla samasugune olukord -
oled hüüdnud Jumala poole aga tundub, et Jumal ei kuule.
Aga siin pole seda öeldud.
Jeesus lihtsalt ei vastanud talle, kuigi Ta kuulis naist.
Jüngrid olid sellest juba tüdinud ja palusid, et Jeesus teeks midagi,
sest see naine käis närvidele ja kisendas seal kogu aeg.
Mida Jeesus selle peale vastas?
Ta vastas: Mind ei ole läkitatud muude
kui Iisraeli soo kadunud lammaste juurde.”
Jeesus ütles, et kahjuks on Ta saadetud iisraellaste juurde.
"Ma ei saa sind aidata." Jeesus ise ütles, et Ta ei saa aidata.
Ta ütles seda otse: "Praegu ei ole sinu aeg."
"Aga naine tuli, heitis ta ette ja ütles: Issand, aita mind!”
Jeesus vastas:
Ei ole ilus võtta laste leiba ja visata koerakestele.”
Ta keeldus teist korda.
Jeesus ütles otse: "See ei kuulu sulle! Vabandust."
Ent naine ütles: Ei ole küll, Issand,
ometi söövad koerakesed raasukesi,
mis nende isandate laualt pudenevad.”
Ta ei andnud alla.
Ta oli kuulnud Jeesusest ja teadis,
et Jeesusest lähtus vägi, mis tervendas kõik haiged.
Ükskõik, mida jüngrid ütlesid ja isegi, et Jeesus ise keeldus.
Meile võib see tunduda liiast, kui juba Jeesus ise on öelnud:
"Praegu ei ole sinu aeg."
"Jeesuse nimel, ma tean, kes Sa oled ja ma tean, et see kuulub mulle."
"Siis Jeesus vastas talle: Oh naine, sinu usk on suur!
Sündigu sulle, nagu sa tahad!”
Ja ta tütar paranes selsamal tunnil."
Ja ta tütar paranes selsamal tunnil.
Neid lugusid vajame siis, kui tundub... - Et vastuseis on tugev.
Kui tundub, et see ei toimi ja ma ei pääse kuidagi edasi.
Kui olukord on kuidagi takerdunud, vajame just neid lugusid inimestest,
kes ei andnud alla, vaid otsisid üha uuesti.
Uurisid uuesti Piiblit,
palusid üha uuesti eestpalveid - olgu kasvõi miljon korda,
ega andnud alla.
Kiskusid kasvõi katusekivid lahti, kui seda pidi vaja minema.
Olen täiesti kindel, et Jeesus teadis tema südant.
Jeesus teadis selle naise jonnakust ja oli rõõmus selle naise üle.
Muidu ei oleks sellest siin kirjutatud.
See on kirjutatud just selle tõttu, et ka meie ei annaks alla.
Samasuguseid lugusid leidub ka Vanas Testamendis.
Kui Jaakob oli teel koju peale pikka töötamist Laabani juures,
tuli talle vastu tema vend Eesav, keda ta oli varem petnud.
Eesav tuli talle terve väesalgaga vastu.
Jaakob teadis, et kui Eesavil oleks head kavatsused,
siis ta ei võtaks väehulka kaasa. Jaakob kartis.
Vend oli selgelt tulemas kätte maksma,
kuna Jaakob oli teda varem petnud.
1. Moosese 32:25 öeldakse nii:
"Aga Jaakob ise jäi üksinda maha. (Ta jäi teisele poole jõge.)
Siis heitles üks mees temaga, kuni hakkas koitma. (Öö läbi.)
Aga kui see nägi, et ta ei saanud võimust tema üle,
siis ta lõi tema puusaliigest;
ja Jaakobi puusaliiges nihkus paigast, kui ta heitles temaga.
Ja mees ütles: Lase mind lahti, sest juba koidab!”
Aga tema vastas:
Ei ma lase sind mitte, kui sa mind ei õnnista!”
Siis ta küsis temalt: Mis su nimi on?” Ja ta vastas: Jaakob.”
Seepeale ütles tema:
Su nimi ärgu olgu enam Jaakob, vaid olgu Iisrael,
sest sa oled võidelnud Jumala ja inimestega ja oled võitnud!”
Siis küsis Jaakob ja ütles: Ütle nüüd mulle oma nimi!”
Aga ta vastas: Miks sa mu nime küsid?”
Ja ta õnnistas teda seal."
Jaakob oli ehk oma elu raskeimas hetkes
ja vajas Jumala õnnistust. Ta vajas Jumala abi.
Ta teadis, et ta ei tule selle olukorraga toime.
Tal polnud mingit armeed, millega minna Eesavile vastu
ja ta isegi ei tahtnud võidelda oma venna vastu.
Tal olid kaasas lapsed ja kariloomad.
Jumal pidi teda nüüd selles olukorras aitama.
Ta vajas Jumala õnnistust ja ta ei andnud alla.
Seda kutsutakse Jaakobi maadluseks.
Ka sina võid olla selles olukorras ja maadelda mingite asjadega.
Sa vajad Jumala abi ja üleloomulikku õnnistust.
Sa vajad mingit läbimurret oma olukorda.
Jaakob vajas seda ja ütles,
et ei lase Jumalat enne minema, kui Ta teda õnnistab.
"Sa pead mind õnnistama!"
Ta võitles ja lõpuks ka sai selle.
Siin on kirjutatud: "Ja ta õnnistas teda seal."
Meil Joyga on olnud mitu sellist olukorda.
Oleme rippunud Jumala Sõna küljes
hoolimata sellest, et tundub, et sellest ei tule midagi välja.
Olukorrad räägivad kõike muud, kui seda, mida Jumala Sõna lubab.
Siis vajame jonnakust, seda Jaakobi maadlusvõtet:
"Ei. Jumala Sõna on ikkagi tõde. See tõotus käib ikkagi minu kohta.
Me saame selle läbimurde, me ei anna alla!"
Ja siis Jumal aitab meid selles võitluses
ja annab meile võidu.
Me vajame järeleandmatust ja tahame sind julgustada -
kui sulle tundub, et lootus on kadunud
ja Jumal ei kuule sind enam ega hooli sinust,
siis need on kõik valed.
Jumal on sind juba kuulnud. Jumal on juba kõik lepitanud.
Kõik tõotused kuuluvad juba sulle. Kõik on juba valmis, kõik on tehtud.
Ära usu neid valesid ja usu, et Jumal täidab alati oma lubadused.
See, kes on meie poolel, on suurem, kui see, kes on maailmas.
Jumal on suurem.
Palvetame koos sinuga
Aitäh Taevaisa, et sa näed igaühte, kes võitleb praegusel hetkel.
Aitäh, et sa näed igaühte,
kes võitleb võimatute olukordade keskel.
Aitäh, et kui sina oled koos meiega, pole miski võimatu.
Tänu, Issand, et sa oled kõikidest olukordadest kõrgemal.
Sa oled kõigest suurem ja täna tahame paluda igaühe eest,
kes on kaotamas lootust ja andmas alla.
Aitäh Püha Vaim, et puudutad igat ühte just praegu.
Aitäh, et siis, kui Püha vaim tuleb, saame me jõudu.
Aitäh Püha Vaim, et sa tõstad üles igaühe,
kes on murdumas koormate all, pettunud või haiget saanud.
Aitäh, et saame kuulutada kõigile vabadust
kogu ahistusest ja survest.
Masendus taganegu Jeesuse nimel!
Aitäh Issand, et Sa aitad, julgustad ja tõstad igaühe jälle püsti
ning lased usuvaimul sündida igas südames.
Issand on koos minuga, Ta on juba kõik teinud!
Kõik on juba tehtud, kõik on juba valmis.
Ka selles saan ma võidu.
Aitäh Isa!
Me võime ülistada sind juba praegu Jeesuse nimel.
Siin me seisame Issand. Me seisame, seisame ja seisame.
Me seisame keset sinu lubadusi
ja keset seda, mida oled juba teinud Kolgata ristil
2000 aastat tagasi, Issand.
Me seisame lunastuses.
Me seisame sellel, mille sa oled juba ostnud meile.
Issand, me seisame keset vabadust, milleks Sa oled meid vabastanud.
Vabaduseks on Kristus meid vabastanud.
Pealaest jalataldadeni välja.
Me kuulutame iseenesele vabadust.
Me kuulutame oma ellu taevast vabadust.
Me kuulutame taevariiki oma ellu ja oma kallite eludesse.
Issand, me kuulutame seda, mida sina oled öelnud.
Jumala tõdesid, taevariigi tõdesid ja selles me ka hingame Issand.
Me peidame end, Issand, sellesse lunastusse.
Me toetume päästele.
Me istume nagu pehmesse pääste-tugitooli.
Me istume sellesse ja ohkame sügavalt kergendustundest.
Me teame, mida sa oled meie eest juba teinud.
Me võtame vastu vabaduse igas meie eluvaldkonnas.
Me jääme sellesse vabadusse.
Me jääme selle tõe sisse,
et sa oled kandnud me haigused Kolgata ristile 2000 aastat tagasi.
Me kuulutame seda Jeesuse nimel valju häälega.
Jeesuse nimel, ole vaba!
Aamen.
Tahame tänada kõiki vaatajaid toetuse ja julgustuse eest.
Oleme saanud ka tagasisidet ja täname ka kõige selle eest.
Üks inimene ütleb, et kui Joy kuulutas ühes saates:
"Uks on avatud. Uks on avatud." ja sai palvevaimus sõna,
siis ta tundis, et see oli otse talle öeldud
ning järgmisel päeval sai ta teate,
et ta pääses ühele koolitusele, kuhu ta oli pikalt kandideerinud.
Kas pole vägev?
Seda ma polnud kuulnudki. Seda on küll tore kuulda.
Palve teemal on kirjutatud,
et vaatajate meelest on Püha Vaimu ligiolu
olnud tugevalt tuntav
ning palve on andnud usku ja usaldust sellesse,
et Jumal hoolitseb.
Aitäh Issand selle eest!
Imeline!
Aitäh kõige tagasiside eest
ja aitäh ka palvesoovide saatmise eest!
Me palvetame kõikide eest, kes meile palvesoove saadavad.
Ja kui me ka unustame sulle vastata, siis tea sellegipoolest,
et igat palvesoovi võetakse tõsiselt ning nende pärast palvetatakse.
Kui soovid meie töö kohta rohkem teada,
külasta meie kodulehekülge, mida näed ekraanil.
Meil on vinge kristlik kool ja lasteaed. Tule nendega tutvuma!
Helista meile ja võta ühendust, kui sul on lapsed.
Meil on vabu õppekohti.
Ole õnnistatud Jeesuse nimel! Aamen.
On vägev, et saame kõik osaleda evangeeliumi viimises kogu maailma.
TV7 jõuab miljonite vaatajateni
ja interneti kaudu on kogu maailm valla.
Tule ka sina osalema!
TV7 ei saa riiklikku toetust, vaid see on meie endi ühine telekanal.
Tule siis toetama ja evangeeliumi levitama.
Võid helistada 900 1770 (kõne hind 10 eurot)
või kasutada teisi maksekanaleid ja kontonumbreid, mida näed ekraanil.
Ole õnnistatud Jeesuse nimel!
Annetustelefon: 900 1770 (hind 10) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin